उनका कहना है कि चातुर्मास अध्यात्म की नींव है। इसमें तप, जप, संयम, साधना जैसे कार्य ही नहीं धर्म जागरण का प्रयास भी इसी के माध्यम से होता है। अच्छाइयां हमेशा लाभ के लिए ही होती हैं। संभव है अच्छाइयां करते-करते वर्तमान में थोड़ा कष्ट महसूस हो, लेकिन अंततोगत्वा उनसे लाभ ही होता है। उन्होंने कहा पर्यूषण का शाब्दिक अर्थ आत्मा के निकट बसना होता है। पयूर्षण पर्व के आठ दिनों में सांसारिक और अन्य सुविधाओं का त्याग कर धर्म के प्रति समर्पित रहना और इसके आखिरी दिन क्षमा याचना करना चाहिए। निरंतर आगे बढऩे के लिए धर्म को लेकर किसी से वैर न रखना, हमेशा सबके साथ समानता का व्यवहार करना ही जैन धर्म की अवधारणा है।